الإدعاء
- مؤخرًا بتوصلنا رسايل كتير على صفحتنا من مستخدمي فيس بوك بيسألوا عن حقيقة رسائل وصلتهم وبيتم تداولها بكثافة باعتبارها رسالة تحذير من مارك زوكربيرج بإن الموقع هيبقى مش مجاني، وخلال الرسالة بيطالب المستخدمين بإرسال رسالته إلى 10 أشخاص من الموجودين في قائمة الأصدقاء على الأقل حتى يمكنهم استخدام الموقع مجانا بعد كده.
– الكلام ده مش صحيح، مفيش أي تحذيرات من فيس بوك بخصوص مجانية الموقع✅✅.
-كمان مارك زوكربيرج المؤسس والمدير التنفيذي للشركة مش هيبعت رسائل للناس. 😂🙂
– فيس بوك مجاني وأرباح الشركة بتيجي من الإعلانات والداتا، ده اللي قاله زوكربيرج في شهادته قدام مجلس الشيوخ الأمريكي في أبريل الماضي، على هامش الاستماع ليه في قصة فضيحة “كامبريدج أناليتيكا”. وقتها أكد إنه دايما هيكون فيه إصدار مجاني من فيس بوك، وإن الشركة تعتمد على أرباح الإعلانات بدلا من اللجوء إلى اشتراكات الأشخاص العاديين في الشبكة.
– الشائعات الخاصة بإنه فيس بوك مش هيفضل مجاني بتتكرر كل سنة تقريبا، وأول مرة كانت في زي الأيام دي في ديسمبر 2009 لما انتشرت رسالة زي دي عالميًا بإنه فيس بوك هيفرض رسوم شهرية قيمتها 4.99 دولارات شهريًا من مستخدميه.